משה סולובייצ'יק (ישיבה יוניברסיטי)

הרב משה סולובייצ'יק (תרל"ט, 1879 - ג' בשבט תש"א, ינואר 1941) היה ראש ישיבה בישיבת רבינו יצחק אלחנן (ישיבה יוניברסיטי), בנו של הרב חיים סולובייצ'יק ואביו של הרב יוסף דב סולובייצ'יק מבוסטון.
==ביוגרפיה==
נולד בוולוז'ין כבן שני לרב חיים הלוי סולובייצ'יק, אמו, ליפשא, הייתה בתו של הרב רפאל שפירא, שכיהן אז כמשנה לראש ישיבת וולוז'ין. למד בישיבת וולוז'ין, ועם מעבר אביו לכהן כרבה של קהילת בריסק המשיך את לימודיו שם עם אביו.

נישא לפשקה בתו של רבי אליהו פיינשטיין. בגיל 31, בשנת תר"ע (1910), התמנה כרב העיירה ראסייני שבליטא. בתחילת כהונתו שם שלח אליו רבי נתן צבי פינקל קבוצה של תלמידים כדי לפתוח ישיבה בראשותו, הישיבה נפתחה והוא מסר להם שיעורים<ref></ref>, בשנת תרע"ג (1913) נעשה לרב העיר חסלוביץ'. בשנת תרפ"א (1921), עקב עליית הבולשביקים לשלטון ברוסיה והחשש לרדיפות, נאלץ לעבור לפולין. בתחילה כיהן כראש ישיבה בוורשה ולזמן מסוים כיהן כרב של אנטופול<ref></ref>. מאוחר יותר מונה על ידי תנועת המזרחי למשרת ראש ישיבה בבית מדרש לרבנים תחכמוני בוורשה. בשנת תרפ"ט (1929) היגר לניו יורק בעקבות הזמנתו של הרב ד"ר דוב רבל למלא את מקומו של הרב שלמה פוליצ'ק בראשות ישיבת רבי יצחק אלחנן. בניו יורק היה גם מראשי אגודת הרבנים דארצות הברית וקנדה, בתפקידים אלו כיהן עד פטירתו בג' בשבט תש"א.

==ספריו==
חידושיו על הרמב"ם יצאו לאור בספר חידושי הגר"מ הלוי, ירושלים תש"ן, בעריכת נינו הרב יצחק ליכטנשטיין. חידושים נוספים שלו נדפסו עם חידושי בנו הרב יוסף דב, בקובץ חידושי תורה - אסופת מאמרים, מכון ירושלים, תשמ"ד, וכן בחידושי הגר"מ והגרי"ד ריברדייל, ניו יורק, תשנ"ג, שניהם בעריכת הרב יצחק ליכטנשטיין.
==משפחתו ותלמידיו==
היה נכדו של הרב רפאל שפירא והנין של הרב אריה לייב שפירא ושל הנצי"ב מוולוז'ין.

בנו הבכור הרב יוסף דוב, נשאר באירופה, ושנה לאחר מכן הצטרף לאביו בארצות הברית, נתמנה לרב הקהילה היהודית בבוסטון. מילא את מקום אביו בראשות ישיבה יוניברסיטי.

ילדיו האחרים הם הרב אהרן סולובייצ'יק, שלימד אף הוא בישיבת רבינו יצחק אלחנן, ד"ר שמואל יעקב סולובייצ'יק, שלימד כימיה בישיבה-קולג', שולמית סולובייצ'יק מייזלמן (1912–2009) ואנה סולובייצ'יק גרבר (1915).

מתלמידיו: הרב דוד לייבוביץ, הרב חיים צימרמן, הרב מרדכי גיפטר, הרב אביגדור מילר והרב חיים פינחס שיינברג.

==קישורים חיצוניים==
* [https://digitalcollections.nypl.org/items/7f98fd80-a062-0134-defe-00505686a51c#/?uuid=88300190-a062-0134-d3fa-00505686a51c&rotate=0 סולובייציק, ר' משה ב"ר חיים הלוי], בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 73 (, תמונה 1271).
* [http://yu.edu/riets/about/mission-history/historic-roshei/soloveitchik/ הרב משה הלוי סולובייצ'יק] באתר ישיבה יוניברסיטי 
* [http://kevarim.com/rabbi-moshe-soloveitchik/#more-39 רבי משה סולובייצ'יק], קברו ופרטים נוספים באתר kevarim.com
* 
* אשכול לזכרו, [https://forum.otzar.org/viewtopic.php?f=19&t=6418&sid=08c10864d923b0fd8c741d3beaeb62bf הגאון רבי משה הלוי סולובייציק זצ"ל], בפורום אוצר החכמה
* משה אריאל פוס, [http://www.hakirah.org/Vol25Fuss.pdf הרב משה הלוי סולובייצ'יק ומאבקיו ב"מועצת גדולי התורה" ו"אגודת הרבנים" בפולין], hakirah (חקירה), כרך כה
* הרב יעקב ששון, [http://www.hakirah.org/vol26Sasson.pdf השלמות למאמר: "הרב משה הלוי סולובייצ'יק ומאבקיו במועצת גדולי התורה ואגודת הרבנים בפולין"], hakirah (חקירה), כרך כו
* 

==הערות שוליים==

משה
קטגוריה:תלמידי רבי חיים סולובייצ'יק
קטגוריה:ראשי ישיבה בישיבה יוניברסיטי
קטגוריה:משפחת אריה לייב שפירא
קטגוריה:רבנים ליטאים
קטגואיה:חיסלוויצ'י: רבנים
קטגוריה:מהגרים מפולין לארצות הברית
קטגוריה:אמריקאים שנולדו ב-1879
קטגוריה:אמריקאים שנפטרו ב-1941